**NAJAVA PROJEKTA**

**»KAPLJICE ŽIVLJENJA – JAZ«**

V okviru mreže Unesco šol na naši šoli izvajamo projekt »KAPLJICE ŽIVLJENJA«.

**Tema projekta Kapljice življenja v šolskem letu 2023/24 je JAZ.**

Cilji projekta:

* učencem omogočiti, da poiščejo in krepijo svoja močna področja,
* krepitev samopodobe,
* poudarjanje pomena duševnega zdravja,
* spodbujanje k medvrstniškemu in medgeneracijskemu sodelovanju,
* spodbujanje nenasilja,
* sprejemanje drugačnosti,
* povezovanje s šolami v Unesco mreži – druženje, spoznavanje drugačnosti …

Osrednji namen projekta je spoznavanje in sprejemanje sebe in sebi drugačnih. Dejavnosti bodo namenjene opolnomočenju, krepitvi močnih »plati« posameznika, povezovanju v razredno, šolsko in lokalno skupnost in medvrstniškemu ter medgeneracijskemu sodelovanju.

Projekt bo na OŠ dr. Jožeta Pučnika potekal skozi celotno šolsko leto (pri razrednih urah, dnevih dejavnosti in drugih aktivnostih).

Cilj dejavnosti je, da bi učenci prepoznali svoje izrazite lastnosti in jih znali vključiti v proces življenja na šoli in izven nje.

Zaključili bomo z dnevom dejavnosti, ki bo potekal 21. 3. 2024.

Šole, ki želijo sodelovati, naj se prijavijo najkasneje do **20. oktobra 2023**. K sodelovanju vabimo **mentorja z učenci vaše šole.** Prispevke, ki so lahko v fizični ali digitalni obliki, pošljite najkasneje do 15. 3. 2024.

Prijavnico lahko pošljete na: **spelal@cresnjevec.si** ali na naslov: **Osnovna šola dr. Jožeta Pučnika Črešnjevec, Črešnjevec 47, 2310 Slovenska Bistrica** s pripisom KAPLJICE ŽIVLJENJA.

Vodja projekta: Ravnateljica:

Špela Leskovar Lidija Milošič